LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2005 M. LIEPOS 11 D. ĮSAKYMO NR. D1-341 „DĖL ARCHITEKTŲ ATESTAVIMO IR TEISĖS PRIPAŽINIMO TVARKOS APRAŠO PATVIRTINIMO“ PAKEITIMO

2024 m. balandžio 18 d. Nr. D1-120

Vilnius

1.	Pakeičiu Lietuvos Respublikos aplinkos ministro 2005 m. liepos 11 d. įsakymą Nr. D1-341 „Dėl Architektų atestavimo ir teisės pripažinimo tvarkos aprašo patvirtinimo“:

1.1.	Pakeičiu nurodytą įsakymą ir jį išdėstau nauja redakcija (Architektų atestavimo ir teisės pripažinimo tvarkos aprašas nauja redakcija nedėstomas):

„LIETUVOS RESPUBLIKOS APLINKOS MINISTRAS

ĮSAKYMAS

DĖL ARCHITEKTŲ ATESTAVIMO IR TEISĖS PRIPAŽINIMO TVARKOS APRAŠO PATVIRTINIMO

Vadovaudamasis Lietuvos Respublikos architektūros įstatymo 9 straipsnio 2 dalimi, Lietuvos Respublikos architektų rūmų įstatymo 3 straipsnio 1 ir 2 dalimis, 6 straipsnio 1 dalies 7 punktu, 10 straipsnio 1 dalimi, 11 straipsnio 2 dalimi, Lietuvos Respublikos statybos įstatymo 12 straipsnio 4, 7, 12, 13, 14, 14 1, 20 ir 211 dalimis,

t v i r t i n u Architektų atestavimo ir teisės pripažinimo tvarkos aprašą (pridedama).“

1.2.	P a k e i č i u nurodytu įsakymu patvirtiną Architektų atestavimo ir teisės pripažinimo tvarkos aprašą:

1.2.1.	Pakeičiu 1.1 papunktį ir jį išdėstau taip:

„1.1. Lietuvos Respublikos piliečių, turinčių architekto išsilavinimą, ir trečiųjų šalių, Europos Sąjungos valstybių narių, Europos ekonominės erdvės valstybių (Islandija, Lichtenšteinas, Norvegija) ir Šveicarijos Konfederacijos (toliau – valstybių narių) piliečių, įgijusių architekto profesinę kvalifikaciją trečiojoje šalyje (išskyrus nurodytus Tvarkos aprašo 1.2 papunktyje), architekto kvalifikacijos atestatų (toliau – atestatas) išdavimo, šių atestatų papildymo, keitimo, galiojimo sustabdymo, galiojimo sustabdymo panaikinimo, galiojimo panaikinimo tvarką;“.

1.2.2.	Pakeičiu 11 punktą ir jį išdėstau taip:

„11. Architektų profesinio atestavimo ir architektų profesinės kvalifikacijos pripažinimo komisija (toliau – komisija) teikia išvadą rūmų pirmininkui dėl atestatų ir dokumentų išdavimo, papildymo, keitimo, galiojimo sustabdymo, galiojimo sustabdymo panaikinimo arba galiojimo panaikinimo, įspėjimo pareiškimo, architektų kvalifikacijos tobulinimo, architektų profesinės kvalifikacijos pripažinimo. Kai architektų veikloje nustatoma Europos architektūros paslaugų teikėjų etikos kodekso pažeidimų, išvadą rūmų pirmininkui dėl atestatų galiojimo sustabdymo, galiojimo sustabdymo panaikinimo arba galiojimo panaikinimo teikia rūmų profesinės etikos taryba (toliau – profesinės etikos taryba).“

1.2.3.	Pakeičiu 12 punktą ir jį išdėstau taip:

„12. Vadovaujantis Lietuvos Respublikos architektų rūmų įstatymo 3 straipsnio 1 dalies 2 punktu, atestuotų architektų ir architektų, kurių teisė pripažinta, sąrašą (toliau – atestuotų architektų sąrašas) tvarko rūmai.

Vadovaujantis Architektūros įstatymo 9 straipsnio 11 dalimi, duomenys apie atestatų išdavimą, papildymą, keitimą, galiojimo sustabdymą, galiojimo sustabdymo panaikinimą ir galiojimo panaikinimą, įspėjimo pareiškimą, taip pat apie atestuotus architektus, nesiverčiančius atestuoto architekto veikla, ir atestuotus architektus, atnaujinusius atestuoto architekto veiklą, skelbiami rūmų interneto svetainėje ir Licencijų informacinėje sistemoje, vadovaujantis Licencijų informacinės sistemos nuostatais, patvirtintais Lietuvos Respublikos teisingumo ministro 2014 m. balandžio 30 d. įsakymu Nr. 1R-148 „Dėl Licencijų informacinės sistemos nuostatų patvirtinimo“. Šie duomenys taip pat skelbiami Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“.“

1.2.4.	Pakeičiu 13 punktą ir jį išdėstau taip:

„13. Asmenų, pretenduojančių gauti, papildyti ar pakeisti atestatą (toliau – pretendentai), pasirengimas turi atitikti Architektūros įstatymo 6 straipsnyje nurodytus architektų rengimo reikalavimus, šie asmenys privalo turėti Reglamentuojamų profesinių kvalifikacijų pripažinimo įstatymo 4 priedo 4 punkte ir Europos Komisijos deleguotojo sprendimo (ES) su tolesniais pakeitimais, kuriuo dėl formalios kvalifikacijos įrodymų ir rengimo kursų pavadinimo iš dalies keičiamas Europos Parlamento ir Tarybos direktyvos 2005/36/EB V priedas, 5.7.1 papunktyje nurodytą diplomą.“

1.2.5.	Pakeičiu 14 punktą ir jį išdėstau taip:

„14. Tvarkos aprašo 1.1 papunktyje nurodyti trečiųjų šalių ir valstybių narių architektai, pretenduojantys gauti, papildyti ar pakeisti atestatą (toliau – pretendentai), privalo turėti sprendimą pripažinti architekto profesinę kvalifikaciją Tvarkos aprašo 9 punkte nurodyto teisės akto nustatyta tvarka.“

1.2.6.	Pakeičiu 15 punktą ir jį išdėstau taip:

„15. Tvarkos aprašo 1.2 papunktyje nurodyti valstybių narių architektai, pretenduojantys gauti, papildyti ar pakeisti dokumentą (toliau – pretendentai), privalo turėti sprendimą pripažinti architekto profesinę kvalifikaciją Tvarkos aprašo 8 punkte nurodyto teisės akto nustatyta tvarka.“

1.2.7.	Pakeičiu 16.4.2 papunktį ir jį išdėstau taip:

„16.4.2. Tvarkos aprašo 3.1.6 papunktyje nurodytoms pareigoms Tvarkos aprašo 3.2.1 ir 3.2.3 papunkčiuose nurodytuose statiniuose – ne mažesnė kaip 5 metai;“.

1.2.8.	Papildau 16.4.5. papunkčiu:

„16.4.5. Tvarkos aprašo 3.1.7–3.1.10 papunkčiuose nurodytoms pareigoms eiti – ne mažesnė kaip 2 metų profesinė patirtis vadovaujant Tvarkos aprašo 3.2.1 papunkčiuose nurodytų statinių projektavimui, statinio projekto vykdymo priežiūrai, statinio statybos techninei priežiūrai, kai darbo trukmė skaičiuojama nuo atestato (bent vieno iš Tvarko aprašo 3.1.1–3.1.6 papunkčiuose nurodyto vadovo) įgijimo dienos.“

1.2.9.	Pakeičiu 181 punktą ir jį išdėstau taip:

„181. Ekspertas (-ai) išnagrinėja pretendento pateiktus projektus ir kitus dokumentus, įvertina projektų sprendinius, pretendento profesines žinias ir parengia išvadą dėl atestato arba dokumento išdavimo, pakeitimo ir (ar) papildymo, ją teikia komisijai, nurodytai Architektų rūmų įstatymo 11 straipsnio 1 dalyje.“

1.2.10.	Pakeičiu 19 punktą ir jį išdėstau taip:

„19. Pretendentai, nurodyti Tvarkos aprašo 17.3 papunktyje, privalo papildomai išlaikyti profesinių žinių egzaminą ir teisinių žinių egzaminą rūmuose pagal rūmų parengtą ir aplinkos ministro patvirtintą, su kultūros ministru, suderintą programą. Teisinių žinių egzamino metu pretendento teisinės žinios tikrinamos rūmų pirmininko patvirtintais testais, sudarytais vadovaujantis galiojančiais teisės aktais ir šiame punkte nurodyta programa. Profesinių žinių egzamino metu pretendento profesinės žinios tikrinamos žodžiu komisijos posėdyje.“

1.2.11.	Pripažįstu netekusiu galios 20 punktą:

1.2.12.	Pakeičiu 23.3 papunktį ir jį išdėstau taip:

„23.3. profesinės veiklos (darbo) ataskaita, pasirašyta Tvarkos apraše nustatyta tvarka atestuoto architekto (projekto vadovo, savivaldybės vyriausiojo architekto, darbo ar mokslinio darbo vadovo), apie profesinę ar darbo patirtį vykdant veiklą (-as), nurodytą (-as) Aprašo 16.6 papunktyje, konkrečius atliktus darbus, jų mastą ir pagrindžiant rezultatus. Ataskaita rengiama pagal rūmų patvirtinto Architektų atestavimo vidaus tvarkos aprašo reikalavimus;“.

1.2.13.	Pakeičiu 26.3 papunktį ir jį išdėstau taip:

„26.3. suteikta teisė eiti Tvarkos aprašo 3.1.1–3.1.10 papunkčiuose nurodytas pareigas (viena ar kelios) Tvarkos aprašo 3.2.1–3.2.4 papunkčiuose nurodytuose statiniuose (pastatuose, inžineriniuose statiniuose) ir Tvarkos aprašo 7.1–7.3 papunkčiuose nurodyta teisė (viena ar kelios);“.

1.2.14.	Pakeičiu 28 punktą ir jį išdėstau taip:

„28. Įregistravus prašymą, pretendentas turi sumokėti rūmams už atestavimo ar teisės pripažinimo paslaugas Statybos įstatymo 12 straipsnio 13 dalyje nurodytą įmoką ne vėliau kaip prieš 2 darbo dienas iki teisinių žinių egzamino arba komisijos posėdžio dienos ir pateikti rūmams apmokėjimo dokumentą. Jei atestavimas ar teisės pripažinimas atidedami, pretendentas neatestuojamas ar pretendento teisė nepripažįstama, sumokėta įmoka negrąžinama.“

1.2.15.	Pakeičiu 29.2 papunktį ir jį išdėstau taip:

„29.2. komisijos posėdžio metu organizuojamas profesinių žinių egzaminas, išskyrus Tvarkos aprašo 10, 15, ir 20 punktuose nurodytus atvejus;“.

1.2.16.	Pakeičiu 29.4 papunktį ir jį išdėstau taip:

„29.4. komisijai pateikus išvadą rūmams, priimamas sprendimas išduoti atestatą ar dokumentą ar jų neišduoti.“

1.2.17.	Pakeičiu 291 punktą ir jį išdėstau taip:

„291. Rūmai užtikrina, kad komisijos bei profesinės etikos tarybos sprendimai įgyvendinant nuostatas, nurodytas Architektų rūmų įstatymo 11 straipsnio 1 dalyje, bus objektyvūs ir nešališki, kad būtų išvengta interesų konflikto.“

1.2.18.	Pakeičiu 292 punktą ir jį išdėstau taip:

„292. Komisijos darbas reglamentuojamas rūmų tarybos patvirtintuose Architektų profesinio atestavimo komisijos nuostatuose vadovaujantis Architektų rūmų įstatymo 11 straipsnio 1 dalimi.

Profesinės etikos tarybos darbas reglamentuojamas rūmų tarybos patvirtintuose Lietuvos architektų rūmų profesinės etikos tarybos veiklos nuostatuose vadovaujantis Architektų rūmų įstatymo 10 straipsnio 1 dalimi.“

1.2.19.	Pakeičiu 293 punktą ir jį išdėstau taip:

„293. Komisijos nariai privalo laikytis nusišalinimo pareigos, nustatytos Architektų rūmų įstatymo 11 straipsnio 1 dalyje. Komisija atsako už savo išvadų pagrįstumą, objektyvumą ir nešališkumą.“

1.2.20.	Pakeičiu 30 punktą ir jį išdėstau taip:

„30. Profesinių ir teisinių žinių egzaminus organizuoja rūmai pagal rūmų parengtas ir aplinkos ministro patvirtintas programas (toliau – programa). Teisinių žinių egzamino metu pretendento teisinės žinios tikrinamos testais. Profesinių žinių egzamino metu pretendento profesinės žinios tikrinamos žodžiu komisijos posėdyje.“

1.2.21.	Pakeičiu 34 punktą ir jį išdėstau taip:

„34. Pretendentui išlaikius teisinių žinių egzaminą, rūmai, vadovaudamiesi Architektų atestavimo vidaus tvarkos aprašu, organizuoja komisijos posėdį pretendento profesinių žinių patikrinimui. Profesinių žinių tikrinimo metu įvertinama, ar pretendentas yra įgijęs pakankamai profesinių žinių, kad galėtų savarankiškai eiti Statybos įstatymo 12 straipsnio 1 dalyje nurodytas statybos techninės veiklos pagrindinių sričių vadovo pareigas. Profesinių žinių egzamino metu tikrinamos profesinės žinios, reikalingos statybos techninės veiklos srityje (-yse), kurioje (-iose) norima eiti vadovo pareigas. Pasirengimas tikrinamas pagal Lietuvos Respublikos aplinkos ministro 2017 m. vasario 9 d. įsakymu Nr. D1-130 „Dėl Profesinių ir teisinių žinių egzaminų programų architektams patvirtinimo“ patvirtintus Profesinių ir teisinių žinių egzaminų programų architektams III skyriaus ir Architektų atestavimo vidaus tvarkos aprašo reikalavimus.“

1.2.22.	Pakeičiu 36 punktą ir jį išdėstau taip:

„36. Rūmai per Statybos įstatymo 12 straipsnio 12 dalyje nurodytą terminą, išskyrus Tvarkos aprašo 32 punkte nurodytus atvejus, pretendentui išduoda atestatą ar dokumentą. Atestatas ar dokumentas išduodami neterminuotam laikui.“

1.2.23.	Pakeičiu 37 punktą ir jį išdėstau taip:

„37. Jeigu rūmai priima sprendimą per Statybos įstatymo 12 straipsnio 12 dalyje nurodytą terminą neišduoti atestato ar dokumento, per 5 darbo dienas nuo tokio sprendimo priėmimo dienos pretendentui pateikiamas motyvuotas atsisakymas išduoti atestatą ar dokumentą.“

1.2.24.	Pakeičiu 38.4 papunktį ir jį išdėstau taip:

„38.4. Tvarkos aprašo 3.2.1–3.2.4 papunkčiuose nurodyti statiniai (pastatai, inžineriniai statiniai);“.

1.2.25.	Pakeičiu 38.6 papunktį ir jį išdėstau taip:

„38.6. atestato ar dokumento išdavimo data ir rūmų sprendimo data ir numeris;“.

1.2.26.	Pakeičiu 38.8 papunktį ir jį išdėstau taip:

„38.8. atestato papildymo, kvalifikacijos tobulinimo įvertinimo, dublikato išdavimo, atestato keitimo dėl pasikeitusios pavardės, techninės klaidos ar kitos priežasties komisijos posėdžio protokolo ar rūmų pirmininko įsakymo data ir numeris.“

1.2.27.	Pakeičiu 40 punktą ir jį išdėstau taip:

„40. Architektams, pageidaujantiems pakeisti ar papildyti atestatą, patikslinti dokumentą, taikoma Tvarkos aprašo nustatyta dokumentų teikimo, atestavimo ir teisės pripažinimo tvarka, išskyrus atvejus, kai atestatai keičiami dėl pasikeitusios pavardės ar tikslinami dėl techninės klaidos. Architektas turi pateikti Tvarkos aprašo priede nurodytos formos prašymą, kuriame nurodytas keičiamo ar papildomo atestato, tikslinamo dokumento numeris, ir Tvarkos aprašo 23 punkte, išskyrus 23.2 papunktį, nurodytus dokumentus. Prie prašymo pridedama keičiamo ar papildomo atestato kopija. Jei atestato ar dokumento tekstas keičiamas, architektui išduodamas naujas atestatas ar dokumentas, nekeičiant ankstesnio atestato ar dokumento numerio. Sprendimai dėl atestato keitimo dėl pasikeitusios pavardės ar techninės klaidos priimami rūmų pirmininko įsakymais.“

1.2.28.	Pakeičiu 41.2 papunktį ir jį išdėstau taip:

„41.2. sustabdyti atestato ar dokumento galiojimą 6 mėnesiams Statybos įstatymo 12 straipsnio 14 ir 141 dalyse nurodytais atvejais;“.

1.2.29.	Pakeičiu 43 punktą ir jį išdėstau taip:

„43. Rūmai per 5 darbo dienas nuo Tvarkos aprašo 41 punkte nurodyto rūmų sprendimo priėmimo dienos paskelbia priimtą sprendimą atestuotų architektų sąraše. Informacija apie atestato galiojimo sustabdymą ar pareikštą įspėjimą atestuotų architektų sąraše panaikinama po vienų metų nuo sustabdymo termino pabaigos ar pareikšto įspėjimo datos.“

1.2.30.	Pakeičiu 46 punktą ir jį išdėstau taip:

„46. Atestuotas architektas ne rečiau kaip kas 5 metus privalo tobulintis kvalifikacijos tobulinimo kursuose – išklausyti ne mažiau kaip 20 valandų paskaitų pagal aukštųjų mokyklų, asociacijų, sąjungų ar mokymo įstaigų patvirtintas mokymo programas, kurios atitinka galiojančių teisės aktų nuostatas. Atestuotų architektų kvalifikacijos tobulinimą organizuoja Statybos įstatymo 12 straipsnio 12 dalyje nurodytos organizacijos pagal jų patvirtiną kvalifikacijos tobulinimo mokymo programą (toliau – programa), kai ją suderina su rūmais jų nustatyta tvarka.“

1.2.31.	Pakeičiu 49 punktą ir jį išdėstau taip:

„49. Rūmų pirmininko sprendimas dėl atestato ir (ar) dokumento išdavimo (neišdavimo), atestato ir (ar) dokumento galiojimo sustabdymo ar galiojimo panaikinimo per vieną mėnesį nuo jo gavimo dienos gali būti skundžiamas rūmams, Lietuvos administracinių ginčų komisijai ar administraciniam teismui Lietuvos Respublikos viešojo administravimo įstatymo, Lietuvos Respublikos ikiteisminio administracinių ginčų nagrinėjimo tvarkos įstatymo ir Lietuvos Respublikos administracinių bylų teisenos įstatymo nustatyta tvarka.“

1.2.32.	Pakeičiu 51 punktą ir jį išdėstau taip:

„51. Tvarkos aprašo nustatyta tvarka iki 2024 m. gegužės 1 d. išduoti atestatai ar dokumentai suteikia teisę eiti kvalifikacijos atestate ar dokumente nurodytas pareigas statiniuose (pastatuose ir inžineriniuose statiniuose).“

1.2.33.	Pakeičiu priedą ir jį išdėstau nauja redakcija (pridedama).

2.	N u s t a t a u, kad šis įsakymas įsigalioja 2024 m. gegužės 1 d.

Aplinkos ministras	Simonas Gentvilas